শ্বশুরবাড়ি জিন্দাবাদ ২

শ্বশুরবাড়ি জিন্দাবাদ ২ হচ্ছে ২০২২ সালে মুক্তিপ্রাপ্ত একটি বাংলাদেশী চলচ্চিত্র। চলচ্চিত্রটি পরিচালনা করেন ও এর চিত্রনাট্য ও সংলাপ লিখেন দেবাশীষ বিশ্বাস। চলচ্চিত্রটি প্রযোজনা করেছে বেঙ্গল মাল্টিমিডিয়া লিমিটেড। এতে কেন্দ্রীয় চরিত্রে অভিনয় করেছেন বাপ্পী চৌধুরী ও অপু বিশ্বাস। পাশাপাশি সাদেক বাচ্চু, রেবেকা, কাবিলা, হারুন কিসিঞ্জারসহ প্রমুখ বিভিন্ন গুরুত্বপূর্ণ ভূমিকা‍য় অভিনয় করেছেন।

 অভিনয় 
 বাপ্পী চৌধুরী - আবির
 অপু বিশ্বাস - ঈশানা
 সাদেক বাচ্চু
 রেবেকা রউফ
 সুব্রত
 মাহামুদুল ইসলাম মিঠু
 পীরজাদা শহিদুল হারুন
 কাবিলা
 আফজাল শরীফ
 হারুন কিসিঞ্জার
 শাহীন খান
 চিকন আলী
 বাদল

 প্রযোজনা 
২০১৮ সালের ১৩ মে ঢাকার প্রিয়াঙ্কা শুটিং স্পটে চলচ্চিত্রটির মহরত অনুষ্ঠিত হয়। ২০০১ সালে রিয়াজ-শাবনূর অভিনীত ‘শ্বশুরবাড়ি জিন্দাবাদ’ মুক্তি পায়। সুপারহিট উক্ত চলচ্চিত্রটি নামের সঙ্গে মিল রেখে পরিচালক এই চলচ্চিত্রটির নাম ‘শ্বশুরবাড়ি জিন্দাবাদ ২’ রাখেন, তবে পরিচালন জানান, এই চলচ্চিত্রটি আগেরটির সিক্যুয়েল বা উত্তরভাগ নয়।

 অভিনয়শিল্পী নির্বাচন 
২০১৮ সালের ৮ ফেব্রুয়ারি চলচ্চিত্রটির প্রধান দুই চরিত্রের জন্য বাপ্পি চৌধুরী ও অপু বিশ্বাস চুক্তিবদ্ধ হন।

 সঙ্গীত 
শ্বশুরবাড়ী জিন্দাবাদ ২ চলচ্চিত্রের সুর ও সঙ্গীতায়োজন করেছেন ইমন সাহা, আকাশ সেন ও শ্রী প্রীতম। চলচ্চিত্রটির সবগুলো গানে কণ্ঠ দিয়েছেন কুমার শানু, ইমরান মাহমুদুল, সানিয়া সুলতানা লিজা ও আকাশ সেন। "বলছে আকাশ মুখ লুকিয়ে" শিরোনামের একটি গানে কণ্ঠ দিয়েছেন ভারতের কিংবদন্তি সঙ্গীতশিল্পী কুমার শানু, গানটির সুর ও সঙ্গীতায়োজন করেছেন শ্রী প্রীতম এবং এর গীত রচনা করেছেন সুদীপ কুমার দীপ।

 বাজারজাতকরণ ও মুক্তি 
২০২০ সালের ১৪ জানুয়ারি শ্বশুরবাড়ী জিন্দাবাদ ২ চলচ্চিত্রটি সেন্সর বোর্ডের কাছ থেকে মুক্তির অনুমতি পায়। চলচ্চিত্রটি ২০২০ সালের ২০ মার্চ মুক্তি পাওয়ার কথা ছিল, কিন্তু কোভিড-১৯ মহামারির কারণে মুক্তি স্থগিত করা হয়। পরে ২০২২ সালের ১১ ফেব্রুয়ারি চলচ্চিত্রটি মুক্তি পায়।

 তথ্যসূত্র 

 বহিঃসংযোগ 



বিষয়শ্রেণী:২০২২-এর চলচ্চিত্র
বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:দেবাশীষ বিশ্বাস পরিচালিত চলচ্চিত্র
বিষয়শ্রেণী:কোভিড-১৯ মহামারি কর্তৃক প্রভাবিত চলচ্চিত্র
বিষয়শ্রেণী:বাংলাদেশী ধারাবাহিক চলচ্চিত্র
বিষয়শ্রেণী:২০২০-এর দশকের বাংলা ভাষার চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:কোভিড-১৯ মহামারির কারণে স্থগিত চলচ্চিত্র